

VLADA REPUBLIKE HRVATSKE

Zagreb, 9. lipnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije za 2022. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18) i članka 7. stavka 4. Zakona o ublažavanju i uklanjanju posljedica prirodnih nepogoda („Narodne novine“, br. 16/19) Vlada Republike Hrvatske je na sjednici održanoj \_\_\_\_\_\_ 2022. godine donijela

**O D L U K U**

**o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije za 2022. godinu**

**I.**

Odobrava se pomoć u ukupnom iznosu do 54.000.000,00 kuna za štete uzrokovane prirodnom nepogodom tuča iz svibnja i lipnja 2022. godine nastale na poljoprivredi, gospodarstvu, nerazvrstanim cestama, komunalnoj i društvenoj infrastrukturi i stambenoj imovini na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije.

Od ukupnog iznosa odobrava se Ministarstvu poljoprivrede da na teret Državnog proračuna Republike Hrvatske za 2022. godinu i projekcijama za 2023. i 2024. godinu („Narodne novine“, br. 140/21 i 62/22), u okviru razdjela 060, glave 06005 osigura pomoć za štete uzrokovane tučom iz svibnja i lipnja 2022. godine na poljoprivredi i nerazvrstanim cestama u iznosu do 30.000.000,00 kuna, od čega do 25.000.000,00 kuna za štete na poljoprivredi i do 5.000.000,00 kuna za štete na nerazvrstanim cestama.

Odobrava se Ministarstvu gospodarstva i održivog razvoja da na teret Državnog proračuna Republike Hrvatske za 2022. godinu i projekcijama za 2023. i 2024. godinu, u okviru razdjela 077, glave 07705 osigura pomoć gospodarstvu za ublažavanje i djelomično uklanjanje posljedica prirodne nepogode tuča iz svibnja i lipnja 2022. godine u iznosu do 6.000.000,00 kuna na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije.

Ublažavanje i djelomično uklanjanje šteta od posljedica prirodne nepogode tuča iz svibnja i lipnja 2022. godine na komunalnoj i društvenoj infrastrukturi i stambenoj imovini na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije financirat će se u okviru preostalog iznosa pomoći do 18.000.000,00 kuna iz proračunske zalihe Ministarstva financija.

**II.**

Zadužuje se Ministarstvo poljoprivrede da sredstva pomoći iz točke I. stavka 2. ove Odluke raspodjeli proporcionalno udjelu iznosa pomoći za štete u poljoprivredi na razini pojedine županije iz točke IV. ove Odluke u ukupnim zahtjevima županija za pomoći za štete u poljoprivredi iz ove Odluke.

Zadužuje se Ministarstvo gospodarstva i održivog razvoja da sredstva pomoći iz točke 1. stavka 3. ove Odluke raspodjeli proporcionalno udjelu iznosa pomoći gospodarstvu na razini pojedine županije iz točke IV. ove Odluke u ukupnim zahtjevima županija.

**III.**

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da u suradnji s Ministarstvom poljoprivrede izrade program potpora male vrijednosti za ublažavanje i djelomično uklanjanje posljedica prirodne nepogode tuča iz svibnja i lipnja 2022. godine na poljoprivredi.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da u sklopu programa iz stavka 1. ove točke utvrde kriterije za dodjelu sredstava pomoći sa svrhom jasnoće u postupanjima prilikom isplate sredstava pomoći.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da u suradnji s Ministarstvom gospodarstva i održivog razvoja izrade program potpora male vrijednosti za ublažavanje i djelomično uklanjanje posljedica prirodne nepogode tuča iz svibnja i lipnja 2022. godine na gospodarstvo.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da u sklopu programa iz stavka 3. ove točke utvrde kriterije za dodjelu sredstava pomoći sa svrhom jasnoće u postupanjima prilikom isplate sredstava pomoći.

U provedbi programa iz stavka 1. i 3. ove točke županije provode javni poziv za prikupljanje zahtjeva oštećenika za potporu male vrijednosti u okviru programa iz ove točke.

**IV.**

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da slijedom provedbe programa iz točke III. ove Odluke utvrde konačan popis oštećenika s pripadajuće utvrđenim iznosom pomoći za štete u poljoprivredi, koje je poljoprivrednik pretrpio na poljoprivrednom zemljištu i/ili primarnoj proizvodnji te ukupni iznos pomoći za štete u poljoprivredi na razini županije i dostavljaju ga Ministarstvu poljoprivrede, s krajnjim rokom 1. prosinca 2022. godine, radi isplate sredstva pomoći i kontrole namjenskog trošenja doznačenih financijskih sredstava.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da slijedom provedbe programa iz točke III. ove Odluke utvrde konačan popis oštećenika s pripadajuće utvrđenim iznosom pomoći za gospodarstvo, te ukupni iznos pomoći za gospodarstvo na razini županije i dostave ga Ministarstvu gospodarstva i održivog razvoja, s krajnjim rokom 1. prosinca 2022. godine, radi isplate sredstva pomoći i kontrole namjenskog trošenja doznačenih financijskih sredstava.

**V.**

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da dostave Ministarstvu poljoprivrede podatke o nastalim štetama u poljoprivredi i nerazvrstanim cestama sukladno odredbama Zakona o ublažavanju i uklanjanju posljedica prirodnih nepogoda (,,Narodne novine“, broj 16/19) i Pravilniku o Registru šteta od prirodnih nepogoda (,,Narodne novine“, broj 65/19).

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da dostave Ministarstvu gospodarstva i održivog razvoja podatke o nastalim štetama na gospodarstvu sukladno odredbama Zakona o ublažavanju i uklanjanju posljedica prirodnih nepogoda i Pravilniku o Registru šteta od prirodnih nepogoda.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da dostave Ministarstvu financija podatke o nastalim štetama na komunalnoj i društvenoj infrastrukturi i stambenoj imovini sukladno odredbama Zakona o ublažavanju i uklanjanju posljedica prirodnih nepogoda i Pravilniku o Registru šteta od prirodnih nepogoda.

**VI.**

Zadužuje se Ministarstvo poljoprivrede da sredstva pomoći za nerazvrstane ceste iz točke I. stavka 2. ove Odluke raspodjeli proporcionalno udjelu pojedinog zahtjeva za pomoć pojedine županije u ukupnim zahtjevima županija za pomoći za štete za nerazvrstane ceste iz ove Odluke te da pripadajuća sredstva doznači izravno na račune Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije.

Zahtjev za pomoći pojedine županije temelji se na utvrđenim štetama na nerazvrstanim cestama od posljedica prirodne nepogode tuča iz svibnja i lipnja 2022. godine prijavljenim u Registru šteta od prirodnih nepogoda.

Zadužuje se Ministarstvo gospodarstva i održivog razvoja da sredstva pomoći za gospodarstvo iz točke I. stavka 3. ove Odluke raspodjeli proporcionalno udjelu pojedinog zahtjeva za pomoć pojedine županije u ukupnim zahtjevima županija za pomoć gospodarstvu iz ove Odluke te da pripadajuća sredstva doznači izravno na račune Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije.

Zahtjev za pomoći pojedine županije temelji se na utvrđenim štetama na gospodarstvu od posljedica prirodne nepogode tuča iz svibnja i lipnja 2022. godine prijavljenim u Registru šteta od prirodnih nepogoda.

Zadužuje se Ministarstvo financija da sukladno zaprimljenim zahtjevima za pomoći za štete na komunalnoj i društvenoj infrastrukturi i stambenoj imovini pojedine županije predloži Vladi Republike Hrvatske na donošenje Prijedlog rješenja o odobrenju sredstava na teret Proračunske zalihe Državnog proračuna Republike Hrvatske za 2022. godinu.

Zahtjev za pomoći pojedine županije temelji se na utvrđenim štetama na komunalnoj i društvenoj infrastrukturi i stambenoj imovini od posljedica prirodne nepogode tuča iz svibnja i lipnja 2022. godine prijavljenim u Registru šteta od prirodnih nepogoda.

**VII.**

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija osigurati uvjete za provedbu nadzora i namjenskog trošenja sredstava iz točke I. ove Odluke.

**VIII.**

Ova Odluka stupa na snagu danom donošenja.

KLASA:

URBROJ:

Zagreb, 9. lipnja 2022.\_\_\_\_\_\_\_\_\_\_\_\_

**PREDSJEDNIK**

**mr. sc. Andrej Plenković**

**OBRAZLOŽENJE**

Područje Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije je u svibnju i lipnju 2022. godine zahvatila prirodna nepogoda tuča koja je uzrokovala značajne štete poljoprivredi, gospodarstvu, nerazvrstanim cestama, komunalnoj i društvenoj infrastrukturi i stambenoj imovini.

Odobrava se pomoć u ukupnom iznosu od 54.000.000,00 kuna za štete uzrokovane prirodnom nepogodom tuča iz svibnja i lipnja 2022. godine nastale na poljoprivredi, graditeljstvu, prometu i opremi na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije.

Od ukupnog iznosa odobrava se Ministarstvu poljoprivrede da na teret Državnog proračuna Republike Hrvatske za 2022. godinu i projekcijama za 2023. i 2024. godinu („Narodne novine“, br. 140/21 i 62/22), u okviru razdjela 060, glave 06005 osigura pomoć za štete uzrokovane tučom iz svibnja i lipnja 2022. godine na poljoprivredi i nerazvrstanim cestama u iznosu od 30.000.000,00 kuna, od čega 25.000.000,00 kuna za štete na poljoprivredi i 5.000.000,00 kuna za štete na nerazvrstanim cestama.

Odobrava se Ministarstvu gospodarstva i održivog razvoja da na teret Državnog proračuna Republike Hrvatske za 2022. godinu i projekcijama za 2023. i 2024. godinu, u okviru razdjela 077, glave 07705 osigura pomoć gospodarstvu za ublažavanje i djelomično uklanjanje posljedica prirodne nepogode tuča iz svibnja i lipnja 2022. godine u iznosu od 6.000.000,00 kuna na područjima Varaždinske, Krapinsko – zagorske, Zagrebačke i Karlovačke županije.

Preostali iznos pomoći do 18.000.000,00 kuna financirati će se iz proračunske zalihe Ministarstva financija.

Zadužuje se Ministarstvo financija da sukladno zaprimljenim zahtjevima za pomoći za štete na komunalnoj i društvenoj infrastrukturi i stambenoj imovini pojedine županije predloži Vladi Republike Hrvatske na donošenje Prijedlog rješenja o odobrenju sredstava na teret Proračunske zalihe Državnog proračuna Republike Hrvatske za 2022. godinu.

Ministarstvo poljoprivrede će sredstva pomoći za poljoprivredu i nerazvrstane ceste doznačiti izravno na račune Varaždinske, Međimurske, Krapinsko – zagorske, Koprivničko – križevačke, Zagrebačka i Karlovačke županije koje će u suradnji s Ministarstvom poljoprivrede izraditi program potpora male vrijednosti za ublažavanje i djelomično uklanjanje posljedica prirodne nepogode tuča koja je na njihovom području uzrokovala štete u poljoprivredi.

Ministarstvo gospodarstva i održivog razvoja će sredstva pomoći za gospodarstvo doznačiti izravno na račune Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije te će u suradnji s navedenim županijama izraditi program potpora male vrijednosti za ublažavanje i djelomično uklanjanje posljedica prirodne nepogode tuča koje je na njihovom području uzrokovala štete na gospodarstvu.

Zadužuju se Varaždinska, Međimurska, Krapinsko – zagorska, Koprivničko - križevačka, Zagrebačka i Karlovačka županija dostaviti podatke o nastalim štetama sukladno odredbama Zakona o ublažavanju i uklanjanju posljedica prirodnih nepogoda i Pravilnika o Registru šteta od prirodnih nepogoda, utvrditi Program i kriterije za dodjelu sredstava pomoći sa svrhom jasnoće u postupanjima prilikom isplate sredstava pomoći, utvrditi konačan popis oštećenika s pripadajuće utvrđenim iznosom pomoći za štete u poljoprivredi koje je poljoprivrednik pretrpio na poljoprivrednom zemljištu i/ili primarnoj proizvodnju i dostaviti ga Ministarstvu poljoprivrede radi isplate sredstava i kontrole namjenskog trošenja doznačenih financijskih sredstava te osigurati uvjete za ispravnu provedbu nadzora i namjenskog trošenja financijskih sredstava.

Zadužuju se Varaždinska, Međimurska, Krapinsko-zagorska, Zagrebačka i Karlovačka županija dostaviti podatke o nastalim štetama sukladno odredbama Zakona o ublažavanju i uklanjanju posljedica prirodnih nepogoda i Pravilnika o Registru šteta od prirodnih nepogoda, utvrditi Program i kriterije za dodjelu sredstava pomoći sa svrhom jasnoće u postupanjima prilikom isplate sredstava pomoći, utvrditi konačan popis oštećenika s pripadajuće utvrđenim iznosom pomoći za štete na gospodarstvu i dostaviti ga Ministarstvu gospodarstva i održivog razvoja radi isplate sredstava i kontrole namjenskog trošenja doznačenih financijskih sredstava te osigurati uvjete za ispravnu provedbu nadzora i namjenskog trošenja financijskih sredstava.

Zadužuju se Varaždinska, Međimurska, Krapinsko – zagorska, Koprivničko – križevačka, Zagrebačka i Karlovačka županija da dostave Ministarstvu financija podatke o nastalim štetama na komunalnoj i društvenoj infrastrukturi i stambenoj imovini sukladno odredbama Zakona o ublažavanju i uklanjanju posljedica prirodnih nepogoda i Pravilniku o Registru šteta od prirodnih nepogoda radi isplate sredstava i kontrole namjenskog trošenja doznačenih financijskih sredstava te osigurati uvjete za ispravnu provedbu nadzora i namjenskog trošenja financijskih sredstava.